42 



soempingna ka kebon kembang, 

 kapanggih Den Djaga Ripoeh. 

 Sanggeus soemping, Rangga Wajang ngadodoho ti toekang ka noe kasep Djaga 

 Ripoeh, toeloej ditindjoel, ana ngareret Djaga Ripoeh imoet bari njaoer, pokna : 

 „naha noe geulis teh ngabobodo ka akang, make tjarogean ka ratoe; hiap, Njai, 

 oerang kandoeng, oerang moelih ka nagara Roetjoek Pakoean, ^ngkang njelehkeun 

 banda katoet nagara". 



Ari tjeuk Soemoer Bandoeng tiroean: „soemangga teuing, engkang". 

 Ti dinja Rangga Wajang (Soemoer Bandoeng tiroean) ditewak koe noe kasep Djaga 

 Ripoeh, gebloes kana kandoengkeun, gdenjoe imoet Rangga Wajang dina kandoengan. 

 Djaga Ripoeh teu oeninga jen ngandoeng pimoesoeheun, mamawa pilawaneun. 

 Ari tjek Soemoer Bandoeng tiroean: „sngkang, koe hajang ngising". 

 Saoerna Djaga Ripoeh: „dek kiïh, ngising, dina kandoengan bae, eulis" 

 Bareng enggeus dikandoengan, Soemoer Bandoeng tiroean, koe noe kasep 

 Djaga Ripoeh toeloej geuat-geuat moelih ka nagara Roetjoek Pakoean. 



Koleang noe kabalapan, 

 ageung tineung tjangkar manah, 

 bisa ngingkleung anak deungeun, 

 bisa milegok minandjak, 

 soempingna ka nagarana, 

 nagara Roetjoek Pakoean, 

 goeroedjag ka padaleman, 

 ka raïna anoe geulis, 

 noe geulis Sekar Pakoean. 

 D^mi saoerna noe kasep Djaga Ripoeh ka toeang raina, Njai Sekar Pakoean, 

 pokna: „Njai, akang mihape ieu anoe geulis Soemoer Bandoeng, koe Njai koedoe 

 diakoe didjaga sing hade-hade di padaleman, ari akang ajeuna rek mapag si Rangga 

 Wajang di hoeloe dajeuh, bisi manehna njoesoel". 



Oerang toenda tjarita noe kasep Djaga Ripoeh ka hoeloe dajeuh. 

 Tjatoerkeun noedi padalman; leungit Soemoer Bandoeng, timboel RanggaWajang. 

 Noe geulis Sekar Pakoean, 

 ngarontok ka Rangga Wajang : 

 „bage daweg kembang djambe, 

 kamajang bagea datang, 

 kembang tjalik dina tjepil, 

 anaking kakara soemping, 

 oelah dihoeroen soeloehkeun, 

 oelah dikompet daoenkeun, 

 mïsah njawa misah badan, 

 misah diri djeung redjeki, 

 koering mah rek miloe bae, 

 ka Koeta nagri Waringin". 

 Saoerna Rangga Wajang: „soemangga, Njai, oelah rea kasaoeran, geura hiap 

 bae rek miloe mah". 



